Facebook .td_uid_2_602fbe2933fe7_rand.td-a-rec-img{text-align:left}.td_uid_2_602fbe2933fe7_rand.td-a-rec-img img{margin:0 auto 0 0} L-Unjin għall-Edukaturi Professjonali (UPE – Voice of the Workers) qed twieġeb għall-ittra ġudizzjarja tal-Ministeru tal-Edukazzjoni kontriha billi tiddefendi d-dritt tagħha bħala unjin li tieħu azzjoni industrijali. Fil-bidu ta' dan ix-xahar, il-Ministeru tal-Edukazzjoni ressaq ittra ġudizzjarja quddiem il-Prim Awla tal-Qorti Ċivili b'rabta mad-direttivi maħruġa mill-UPE li jmorru kontra ftehim milħuq mill-Ministeru mal-unjin. Ma kienx ċar għal liema direttivi kien qed jirreferi l-Ministeru. Il-UPE saret taf b'dan mill-midja. L-unjin ressqet it-tweġiba tagħha lill-Prim Awla tal-Qorti Ċivili u saħqet li xogħolha hu li tieħu ħsieb lill-membri tagħha fuq il-post tax-xogħol tagħhom. Il-UPE qalet lill-Qorti li hu parti mill-obbligi tagħha li tieħu azzjoni industrijali, anke kontra ftehimiet li jsiru bejn il-Ministeru u l-MUT, meta dawn jolqtu ħażin lill-interessi tal-edukaturi. Żiedet tgħid li l-azzjoni kollha li ttieħdet s'issa hija fil-parametri tal-liġi, għall-kuntrarju ta' dak li qed jallega l-Ministeru. Il-UPE sejħet l-aġir tal-Ministeru propaganda negattiva infondata kontra l-UPE. Aktar tagħrif Il-Ministeru tal-Edukazzjoni b'ittra ġudizzjarja kontra d-direttivi tal-UPE Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602fbe2934402_rand.td-a-rec-img{text-align:left}.td_uid_3_602fbe2934402_rand.td-a-rec-img img{margin:0 auto 0 0}